《杂诗》
宋代·洪朋

陆沉翰墨场，春事忽云莫。文字森在眼，回首不长顾。

弃置在北森，以写忧思虑。春水泱莽浮，上有桃李树。

安得酒如江，毕竟醉烟雾。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。